**ミニじょうほうบทที่ 11**

**ชิงกันเซน （しんかんせん）**

**สาระสำคัญ/ความคิดรวบยอด**

หน่วยการเรียนรู้นี้มีจุดมุ่งหมายให้นักเรียนได้รู้จักรถไฟชิงกันเซนจากรูปภาพ และคลิปวิดีโอในบทเรียน แล้วนำมาเปรียบเทียบกับรถไฟในประเทศไทยเพื่อหาจุดเหมือนและจุดต่าง นอกจากนี้ นักเรียนสามารถนำข้อมูลที่ได้จากการเรียนรู้ และการสรุปความคิดของตนเองมาแลกเปลี่ยนกับผู้อื่นได้

**สมรรถนะสำคัญของผู้เรียน**

ความสามารถในการสื่อสาร การคิด วิเคราะห์ เปรียบเทียบ และการนำเสนอ

**มาตรฐานและตัวชี้วัด**

สาระที่ 2 ภาษาและวัฒนธรรม

มาตรฐาน ต 2.2

**ขั้นตอนการจัดกิจกรรมการเรียนรู้**

| **Slide การนำเสนอ** | **การดำเนินการจัดการเรียนรู้** | **แหล่งข้อมูลเพิ่มเติม** |
| --- | --- | --- |
| 1. | ครูตั้งคำถามนำเข้าสู่บทเรียน ว่านักเรียนเคยเห็นรถไฟชิงกันเซนของญี่ปุ่นหรือไม่ ให้นักเรียนบอกความแตกต่างกับรถไฟของไทย |  |
| 2.  3.    4. | นักเรียนตรวจสอบภาพรถไฟฟ้าทั้งสามประเภท ครูกระตุ้นให้นักเรียนสังเกตว่า   * รถไฟขบวนไหน คือ ชิงกันเซน พร้อมระบุเหตุผลที่คิดเช่นนั้น * นักเรียนดูรูปภาพรถไฟแต่ละประเภทตามสไลด์ที่ 3 - 4 | นักเรียนบันทึกความแตกต่างของรถไฟแต่ละชนิดลงโพสต์อิท เพื่อใช้ประกอบในการทำใบงานที่ 11.1 |
| 5. | นักเรียนสังเกตภาพและช่วยกันคิดว่าบริเวณด้านบนรถไฟทั้ง 2 ประเภท คือ อะไร มีไว้ทำอะไร  จากนั้นครูให้ข้อมูลเพิ่มเติมว่า บริเวณด้านบนรถไฟ คือ อุปกรณ์ที่ใช้จ่ายพลังงานไฟฟ้าเพื่อขับเคลื่อนรถไฟ โดยกระแสไฟฟ้าจะวิ่งผ่านรางและสายไฟด้านบน |  |
| 6. | ครูให้ข้อมูลเพิ่มเติมว่าชิงกันเซน จัดว่าเป็นรถไฟชนิด “รถด่วนพิเศษ” | ถึงแม้ว่าจะเป็นรถไฟชนิดรถด่วนพิเศษเหมือนกัน แต่แตกต่างกันที่ความเร็ว จึงจำเป็นต้องมีรางพิเศษเฉพาะของชิงกันเซนเท่านั้น |
| 7. | นักเรียนดูวิดีโอเรื่องวิธีการเดินทางของคนญี่ปุ่น เพื่อนำข้อมูลที่ได้รับมาแลกเปลี่ยนกันในภายหลัง | <https://www.erin.jpf.go.jp/jp/lesson/06/let-us-see/> |
| 8. | นักเรียนแลกเปลี่ยนข้อมูลกับเพื่อน ตามหัวข้อต่อไปนี้   * นักเรียนเคยนั่งรถไฟในประเทศไทยหรือไม่ รถไฟของไทยมีแบบไหนบ้าง นักเรียนคิดว่าคนไทยเลือกโดยสารรถไฟในโอกาสแบบใดบ้าง * นักเรียนเคยได้ยิน หรือเห็นรถไฟชิงกันเซนของญี่ปุ่นหรือไม่ หากเคย ลองเปรียบเทียบกับรถไฟของไทยว่าเหมือนหรือแตกต่างกันอย่างไร * นักเรียนคิดว่าคนญี่ปุ่นจะนั่งรถไฟ   ชิงกันเซนในโอกาสใด | - นักเรียนแลกเปลี่ยนข้อมูลในกลุ่มได้อย่างอิสระตามภูมิหลังของตนเอง โดยครูไม่จำเป็นต้องแก้ไขเนื่องจากประสบการณ์และภูมิหลังของแต่ละคนแตกต่างกัน  - ครูมีหน้าที่กระตุ้นให้นักเรียนทุกคนมีส่วนร่วมในการนำเสนอความคิดเห็น และแลกเปลี่ยนเรียนรู้ร่วมกับเพื่อนในกลุ่ม |
| 9. | ครูถามคำถามตามสไลด์ที่ 9  **คำถาม** “ลองมาทายกันว่าความเร็วสูงสุดของรถไฟชิงกันเซนคือเท่าไหร่กันนะ”  **คำตอบ** “C. 320 กิโลเมตรต่อชั่วโมง” | ชิงกันเซนเคยทำสถิติความเร็วสูงสุดมากถึง 603 กิโลเมตรต่อชั่วโมงเมื่อปี 2015 แต่ส่วนใหญ่จะวิ่งจริง ๆ แค่ 320 กิโลเมตรต่อชั่วโมงเท่านั้น เพราะเลือกความปลอดภัยสูงสุดแก่ผู้โดยสาร |
| 10. | ครูให้ข้อมูลชิงกันเซนที่วิ่งได้เร็วที่สุดในประเทศญี่ปุ่น ได้แก่ Hayabuza และ Komachi  \*\*หากมีเวลา สามารถเปิดวิดีโอให้นักเรียนดูได้ | <https://www.tetsudo.com/report/391/> |
| 11. | ครูถามคำถามตามสไลด์ที่ 11  **คำถาม** “ชิงกันเซนในญี่ปุ่นมีทั้งหมดกี่เส้นทาง”  **คำตอบ** “b. 10 เส้นทาง” |  |
| 12.  13. | ครูให้ข้อมูลเส้นทางชิงกันเซนที่ครอบคลุมเกือบทั้งประเทศใน 10 เส้นทาง (ข้อมูล ณ ปี 2023) | ครูสามารถใช้ลิงก์นี้เพื่ออ้างอิงข้อมูลที่เป็นปัจจุบัน  <https://www.nippon.com/ja/features/h0007> |
| 14.  15. | ครูถามคำถามตามสไลด์ที่ 14  **คำถาม** “หากเราต้องการเดินทางจากโตเกียว ไปยังโอซาก้า ระยะทาง 552.6กิโลเมตร โดยชิงกันเซน จะใช้เวลาที่เร็วที่สุดกี่ชั่วโมง”  **คำตอบ** “a. 2 ชั่วโมงครึ่ง”  ครูถามคำถามตามสไลด์ที่ 15  **คำถาม** “ค่าโดยสารรถไฟชิงกันเซนจากโตเกียว ไปยังโอซาก้า จะมีค่าโดยสาร  ต่อเที่ยว เป็นราคาเท่าไหร่?”  **คำตอบ** “b. 13,800 เยน  (ประมาณ3,500บาท)” (ข้อมูล ณ ปี2023) | ※ หากเทียบระยะทาง จะพอ ๆ กับระยะทางจาก กทม.ไปจังหวัดอุดรธานี  ※ ค่าโดยสารต่อเที่ยว ของที่นั่งแบบไม่ระบุที่นั่ง โดยคำนวณจากค่าเงินเยน 100 เยน ประมาณ 25.70 บาท  ครูสามารถให้นักเรียนตรวจสอบค่าโดยสารที่เป็นปัจจุบันร่วมกันได้ |
| 16. | นักเรียนดูตัวอย่างบัตรโดยสารของรถไฟชิงกันเซน และสังเกตกันว่าในบัตรโดยสารของรถไฟชิงกันเซน มีข้อมูลอะไรบ้าง?  จากนั้นครูสุ่มถามนักเรียน | สามารถปรับกิจกรรมเป็นกิจกรรมเดี่ยว หรือกิจกรรมกลุ่มได้ตามบริบทของห้องเรียน |
| 17.  18.  19. | นักเรียนร่วมกันคิดเกี่ยวกับคำถาม “ชิงกันเซนมีค่าโดยสารราคาพอ ๆ กับสายการบินโลว์คอสต์เลยนะ แต่ทำไมคนญี่ปุ่นถึงนิยมโดยสารชิงกันเซนกันนะ”     * นักเรียนศึกษาข้อมูลเปรียบเทียบการใช้ชิงกันเซนกับเครื่องบินในโอกาสต่าง ๆ ที่แสดงให้เห็นว่า ชิงกันเซนเป็นที่นิยมมากกว่าเครื่องบิน ทั้งในการท่องเที่ยว เดินทางกลับต่างจังหวัด รวมถึงการไปทำงานนอกสถานที่ * นักเรียนศึกษาข้อมูลเปรียบเทียบความคิดเห็นของคนญี่ปุ่นเกี่ยวกับการใช้ชิงกันเซนกับเครื่องบิน | <https://www.atpress.ne.jp/news/323171> |
| 20.  21.    22.  23. | ครูตั้งคำถามชวนคิดว่า “นั่งรถไฟชิงกันเซนสะดวกสบายอย่างไร”  นักเรียนตรวจสอบรูปภาพภายในของชิงกันเซนที่แสดงให้เห็นถึงสิ่งอำนวยความสะดวก และการบริการภายใน ตามสไลด์ที่ 21–22 เช่น ที่นั่ง ชั้นวางสัมภาระ และที่เสียบปลั๊กไฟสำหรับชาร์จอุปกรณ์อิเล็กทรอนิกส์  มีตู้ขายเครื่องดื่มอัตโนมัติ และมีห้องน้ำสำหรับคนพิการ เป็นต้น  นักเรียนร่วมกันคิดเกี่ยวกับคำถามในสไลด์ “ระหว่างที่โดยสาร ชาวญี่ปุ่นทำอะไรบ้าง” |  |
| 24. | ครูให้ข้อมูลเพิ่มเติม  หากเดินทางโดยใช้บริการชิงกันเซนเส้นทางจากโตเกียว-โอซาก้า จะสามารถมองเห็นภูเขาไฟฟูจิ |  |
| 25. | นักเรียนเปรียบเทียบจุดเหมือนและจุดต่างของรถไฟไทยกับญี่ปุ่น ดังนี้   * รถไฟของไทยมีรถแบบไหนบ้าง * คนไทยมักจะโดยสารรถไฟในโอกาส   แบบไหนบ้าง   * รถไฟความเร็วสูงของไทยจะสร้างเสร็จเมื่อไหร่ ในเส้นทางใดบ้าง * ถ้าเมืองไทยมีรถไฟความเร็วสูง นักเรียนอยากให้มีเส้นทางไปที่ไหนบ้าง | ใบงาน 11.2 |

ใบงานที่ 11.1



**ย้อนคิด**

**เรื่องของตัวเอง**

ให้นักเรียนเปรียบเทียบจุดเหมือนและจุดต่างของรถไฟไทยกับญี่ปุ่นตามหัวข้อต่อไปนี้

คนไทยมักจะโดยสารรถไฟในโอกาสใดบ้าง

......................................................................................................................................................................................

......................................................................................................................................................................................

รถไฟของไทยมีรถแบบไหนบ้างนะ

......................................................................................................................................................................................

......................................................................................................................................................................................

รถไฟความเร็วสูงของไทย ณ ปัจจุบัน มีกี่เส้นทางและมีกำหนดการจะสร้างเสร็จเมื่อไหร่

......................................................................................................................................................................................

......................................................................................................................................................................................

นอกจากนี้ นักเรียนอยากให้มีเส้นทางรถไฟความเร็วสูงไปที่ใดบ้าง เพราะเหตุใด?

......................................................................................................................................................................................

......................................................................................................................................................................................

เวลาที่ขอร้องให้ผู้อื่นช่วยทำอะไรให้ ในภาษาไทยมีคำพูดที่คล้าย おねがいします หรือไม่ เพราะอะไรจึงคิดเช่นนั้น

❑ มี เช่น คำว่า .......................................................................................................................................................

ใช้เหมือนหรือต่างกัน ...................................................................................................................................................

......................................................................................................................................................................................

❑ ไม่มี เพราะอะไร .................................................................................................................................................

นักเรียนแลกเปลี่ยนความคิดเห็นกับเพื่อนในชั้นเรียนและบันทึกสิ่งที่ได้เรียนรู้เพิ่มเติม

|  |  |
| --- | --- |
| จุดเหมือน | จุดต่าง |
|  |  |

**ภาคผนวก**

เอกสารส่วนนี้รวบรวมข้อมูลเพิ่มเติม ลิงก์วิดีโอ ตลอดจนลิงก์รูปภาพของแต่ละสไลด์

| **สไลด์ที่** | **ข้อมูลเพิ่มเติมและลิงก์ต่าง ๆ** |
| --- | --- |
| 9 | ความเร็วของรถไฟชิงกันเซน <https://www.tetsudo.com/report/391/> |
| 10 | ชิงกันเซนที่วิ่งได้เร็วที่สุดในประเทศญี่ปุ่น <https://www.tetsudo.com/report/391/> |
| 12 | 全国を走る10の新幹線の路線（2023年）  <https://www.nippon.com/ja/features/h00077/> |
| 18-19 | 【】(ข้อมูลการสำรวจ)  有効回答数：561名  調査期間：2022/4/14～2022/4/19  調査機関：株式会社ジャストシステム（「Fastask」利用）  調査対象：全国、20代以上の男女  調査手法：Webアンケート |